અમદાવાદ: મંગળવારે પારડી રેલવે સ્ટેશન નજીક તારમાલિયાની પરણિતાએ ટ્રેન નીચે પડતું મૂકીને જીવન ટુકાવ્યું હતું. આત્મહત્યા કરતા પહેલા યુવતીએ પોતાના પતિને સંબોધીને નોટ લખી હતી જેમાં તેના લગ્નના ત્રણ વર્ષ થઇ ગયા હોવા છતાં કોઈ સંતાનસુખ પ્રાપ્ત નહિ થતા આ પગલું ભર્યું હોવાનો ઉલ્લેખ કર્યો છે. આ સમગ્ર ઘટના અંગે મળતી માહિતી મુજબ પારડી તાલુકાના તારમાલિયા ગામે ભેનૌ ફળિયામાં રહેતા આશિષ મનહરભાઈ પટેલનાં લગ્ન ત્રણ વર્ષ પહેલા નેવરી સુથાર ફળિયામાં રહેતી હર્ષના સાથે થયા હતા. લગ્નના ત્રણ વર્ષ વીતી જવા છતાં કોઈ બાળક ન થતા મંગળવારે યુવતીએ ટ્રેન નીચે પડતું મૂકીને જીવન ટુકાવ્યું હતું.